Oficialusis leidinys L 129 , 14/05/1992 p. 0154 - 0174

specialusis leidimas suomių kalba: skyrius 13 tomas 22 p. 0195

specialusis leidimas švedų kalba: skyrius 13 tomas 22 p. 0195



Tarybos direktyva 92/24/EEB 1992 m. kovo 31 d. dėl greičio ribotuvų ar panašių greičio ribojimo sistemų įrengimo kai kurių kategorijų motorinėse transporto priemonėse EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į Komisijos pasiūlymą [1], bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi yra svarbu imtis priemonių siekiant per laikotarpį, kuris baigiasi 1992 m. gruodžio 31 d., laipsniškai sukurti vidaus rinką; kadangi vidaus rinką sudaro vidaus sienų neturinti erdvė, kurioje užtikrinamas laisvas prekių, asmenų, paslaugų ir kapitalo judėjimas; kadangi techniniai reikalavimai, kuriuos motorinės transporto priemonės turi atitikti pagal nacionalinius teisės aktus, inter alia siejasi su kai kurių transporto priemonių kategorijų greičio ribojimu; kadangi šie reikalavimai vienose valstybėse narėse skiriasi nuo reikalavimų kitose valstybėse narėse; kadangi dėl to visoms valstybėms narėms yra būtina priimti tuos pačius reikalavimus, kurie papildytų ar pakeistų jose galiojančias taisykles, ypač tam, kad būtų sudarytos sąlygos kiekvienam transporto priemonės tipui taikyti Direktyvoje 70/156/EEB [4] numatytą EEB tipo patvirtinimo tvarką; kadangi, siekiant pagerinti kelių eismo saugą ir sumažinti sunkių sužeidimų pavojų eismo įvykių, kuriuose dalyvauja sunkiasvorės krovinių transporto priemonės ir autobusai, metu, manoma, kad šios kategorijos motorinėse transporto priemonėse yra būtina skubiai įrengti greičio ribotuvus; kadangi aplinkos ir taupymo požiūriu gali sumažėti oro tarša ir sunaudojamų degalų kiekis; kadangi visais atvejais, kai Taryba perduoda Komisijai įgaliojimus įgyvendinti motorinių transporto priemonių sektoriuje nustatytas taisykles, verta numatyti išankstinių konsultacijų Patariamajame komitete tarp Komisijos ir valstybių narių tvarką; kadangi yra pagrįsta ir naudinga imtis mokslo tyrimų, kad būtų sukurti reguliuojami greičio ribotuvai, įsijungiantys pasiekus greičio ribas, nustatytas pagal Drive programoje numatytas vyraujančias kelio ir eismo sąlygas, PRIĖMĖ ŠIĄ DIREKTYVĄ: 1 straipsnis Šioje direktyvoje: - "transporto priemonė" - tai bet kokia didesnės kaip 10 tonų masės N2 ir M3 klasių motorinė transporto priemonė ir N3 klasės, kaip apibrėžta Direktyvos 70/156/EEB I priede, skirta naudoti keliuose, turinti ne mažiau kaip keturis ratus ir didesnį kaip 25 km/h maksimalų konstrukcinį greitį, - "greičio ribotuvas" - tai greitį ribojantis prietaisas, kuriam, kaip apibrėžta Direktyvos 70/156/EEB 9a straipsnyje, gali būti išduotas atskiro techninio mazgo tipo patvirtinimas. Transporto priemonėje įrengtos maksimalaus greičio ribojimo sistemos nuo pat jų įrengimo yra laikomos transporto priemonės konstrukcijos dalimi, turinčia atitikti tuos pačius reikalavimus kaip ir greičio ribotuvai. 2 straipsnis Valstybės narės negali atsisakyti: - išduoti transporto priemonės EEB tipo patvirtinimo ar nacionalinio tipo patvirtinimo, ar neduoti sutikimo arba uždrausti parduoti, registruoti, pradėti eksploatuoti ar naudoti transporto priemonę dėl priežasčių, siejamų su greičio ribotuvų įrengimu joje, - išduoti ribotuvo techninio mazgo EEB tipo patvirtinimo ar nacionalinio tipo patvirtinimo arba uždrausti parduoti ar naudoti greičio ribotuvą, jei įvykdyti šios direktyvos priedų reikalavimai. 3 straipsnis Bet kurie pakeitimai, kurie yra būtini priedų reikalavimams derinti su technikos pažanga, priimami laikantis Direktyvos 70/156/EEB 13 straipsnyje nustatytos tvarkos. 4 straipsnis Valstybes narės priima įstatymus ir kitus teisės aktus, kurie, įsigalioję ne vėliau kaip iki 1993 m. sausio 1 d., įgyvendina šia direktyvą. Apie tai jos nedelsdamos praneša Komisijai. Valstybės narės, tvirtindamos ankstesnėje pastraipoje minėtas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 5 straipsnis Nuo 1994 m. sausio 1 d. valstybės narės: - negali išduoti dokumento, numatyto Direktyvos 70/156/EEB 10 straipsnio 1 dalies trečiojoje įtraukoje, skirto tokio tipo transporto priemonei, kurios greičio ribotuvas neatitinka šios direktyvos reikalavimų, - gali atsisakyti išduoti nacionalinį tipo patvirtinimą, skirtą tokio tipo transporto priemonei, kurios greičio ribotuvas neatitinka šios direktyvos nuostatų. Nuo 1994 m. spalio 1 d. valstybės narės gali uždrausti pirmą kartą pradėti eksploatuoti transporto priemones, jei šios transporto priemonės neturi greičio ribotuvo, atitinkančio šios direktyvos nuostatas. 6 straipsnis Ši direktyva skirta valstybėms narėms. Priimta Briuselyje, 1992 m. kovo 31 d. Tarybos vardu Pirmininkas Vitor Martins [1] OL C 229, 1991 9 4, p. 5. [2] OL C 13, 1992 1 20, p. 505; ir OL C 67, 1992 3 16. [3] OL C 40, 1992 2 17, p. 54. [4] 1970 m. vasario 6 d. Tarybos direktyva 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (OL L 42, 1970 2 23, p. 1) su paskutiniais pakeitimais, padarytais Direktyva 87/403/EEB (OL L 220, 1987 8 8, p. 44). -------------------------------------------------- I PRIEDAS 1. TAIKYMO SRITIS 1.1. Ši direktyva taikoma greičio ribotuvams, kuriems suteiktas EEB tipo patvirtinimas kaip atskiriems motorinių transporto priemonių techniniams mazgams, ir motorinių transporto priemonių įrangai, kaip aprašyta 1 straipsnyje, jeigu šie patvirtinti ribotuvai ar panašios greičio ribojimo sistemos atitinka šios direktyvos priedų reikalavimus. Motorinėse transporto priemonėse, kurių maksimalus konstrukcinis greitis yra mažesnis nei nustatytas greitis, kaip numatyta 1992 m. vasario 10 d. Tarybos direktyvoje 92/6/EEB dėl greičio ribotuvų įrengimo ir naudojimo kai kurių kategorijų transporto priemonėse Bendrijoje [1], greičio ribotuvų ar sistemų įrengti nebūtina. Šios direktyvos paskirtis - iki nustatyto dydžio riboti maksimalų sunkiasvorių krovinių ir keleivius vežančių transporto priemonių greitį kelyje. Tai pasiekiama naudojant greičio ribotuvą ar įrengtą greičio ribojimo sistemą, kurių pagrindinė funkcija yra reguliuoti varikliui paduodamo kuro kiekį. 2. SĄVOKŲ APIBRĖŽIMAI 2.1. Šioje direktyvoje: 2.2. "Ribinis greitis V" — tai toks maksimalus transporto priemonės greitis, kai jos konstrukcija ar įranga neleidžia reaguoti į akceleratoriaus pedalo paspaudimą. 2.3. "Nustatytas greitis (V nustatytasis)" — tai nustatytas vidutinis stabiliomis sąlygomis eksploatuojamos transporto priemonės greitis. 2.4. "Stabilizuotas greitis (V stabilizuotas)" — tai transporto priemonės, eksploatuojamos III priedo 1.1.4.2.3 punkte apibrėžtomis sąlygomis, greitis. 2.5. "Greičio ribotuvas" — tai prietaisas, kurio pagrindinė funkcija yra reguliuoti varikliui paduodamo kuro kiekį, kad transporto priemonės greitis būtų apribotas iki nurodyto dydžio. 2.6. "Nepakrautos transporto priemonės masė" — tai transporto priemonės, pradėtos eksploatuoti, masė, įskaitant, jei tinka, aušinimo priemones, alyvų, kuro, įrankių ir atsarginio rato masę. 2.7. "Transporto priemonės tipas" — tai transporto priemonės, kurios nesiskiria šiais esminiais požiūriais: 2.7.1. - greičio ribojimo sistemos ar greičio ribotuvo, jei yra, marke ir tipu, 2.7.2. - greičių intervalu, kuriame gali būti nustatytas greičio apribojimas bandomajai transporto priemonei nustatytame intervale, 2.7.3. - didžiausios variklio galios ir nepakrautos transporto priemonės masės santykis yra mažesnis ar toks pat kaip ir bandomosios transporto priemonės ir 2.7.4. - didžiausias variklio apsisukimų dažnio ir transporto priemonės su didžiausia įjungta pavara greičio santykis yra mažesnis kaip bandomosios transporto priemonės. 2.8. "Greičio ribotuvo tipas" — tai greičio ribotuvai, kurių esminės charakteristikos, pvz.: - ribotuvo markė ir tipas, - greičio dydžių intervalas, kuriame greičio ribotuvas gali būti nustatytas, - kuro tiekimo varikliui reguliavimo metodas nesiskiria. 3. PARAIŠKA DĖL TRANSPORTO PRIEMONĖS EEB TIPO PATVIRTINIMO 3.1. Paraišką patvirtinti transporto priemonės tipą dėl greičio ribojimo pateikia transporto priemonės gamintojas ar jo tinkamai įgaliotas atstovas. 3.2. Prie jos trimis egzemplioriais pridedami toliau minimi dokumentai ir ši informacija: 3.2.1. Išsamus transporto priemonės tipo ir transporto priemonės dalių, siejamų su greičio ribojimu, aprašymas, apimantis II priedo 1 priedėlyje nurodytą informaciją ir dokumentus. 3.2.2. Techninei tarnybai, atsakingai už patvirtinimo bandymus, pristatoma tvirtinamą tipą atitinkanti transporto priemonė. 3.2.3. Bandymams gali būti priimta transporto priemonė, turinti ne visas tipui būdingas sudėtines dalis, jei pareiškėjas kompetentingai institucijai gali įrodyti, kad tų sudėtinių dalių nebuvimas neturi įtakos tikrinimų rezultatams, kiek tai siejasi su šios direktyvos reikalavimais. 3.3. Kompetentinga institucija patikrina, ar yra patenkinama tvarka, užtikrinanti veiksmingus gaminių atitikties patikrinimus prieš išduodant EEB tipo patvirtinimą. 4. EEB TIPO PATVIRTINIMAS 4.1. Jei remiantis šia direktyva patvirtinti pristatyta transporto priemonė atitinka toliau 7 punkte nurodytus reikalavimus, šios transporto priemonės tipo patvirtinimas išduodamas. Apie transporto priemonės tipo patvirtinimą, remiantis šia direktyva, ar patvirtinimo pratęsimą, ar atsisakymą patvirtinti valstybėms narėms pranešama pateikus formą, atitinkančią šios direktyvos II priedo 2 priedėlio pavyzdį. 4.2. Kiekvienam patvirtintam tipui priskiriamas patvirtinimo numeris. Ta pati valstybė narė negali priskirti tokio pat numerio kitam transporto priemonės tipui. 5. PARAIŠKA DĖL GREIČIO RIBOTUVO TECHNINIO MAZGO EEB TIPO PATVIRTINIMO 5.1. Paraišką patvirtinti greičio ribotuvo techninio mazgo EEB tipą turi pateikti greičio ribotuvo gamintojas ar jo tinkamai įgaliotas atstovas. 5.2. Prie kiekvieno greičio ribotuvo tipo patvirtinimo paraiškos turi būti pridėti: 5.2.1. trys egzemplioriai dokumentų, kuriuose būtų aprašytos greičio ribotuvo techninės charakteristikos ir jo įrengimo būdai viename ar daugiau transporto priemonių, kuriose greičio ribotuvą numatyta įrengti, tipų; 5.2.2. penki to tipo greičio ribotuvo pavyzdžiai; ant pavyzdžių turi būti aiškiai ir neištrinamai nurodytas pareiškėjo firmos pavadinimas ar prekės ženklas ir tipo žymėjimas; 5.2.3. transporto priemonė ar variklis (bandymams variklių stende) su įrengtu patvirtinamo tipo greičio ribotuvu, pareiškėjo pasirinkto pagal susitarimą su technine tarnyba, atsakinga už patvirtinimo bandymus. 5.3. Kompetentinga institucija patikrina, ar yra patenkinama tvarka, užtikrinanti veiksmingą greičio ribotuvų gamybos atitikties kontrolę prieš išduodant EEB tipo patvirtinimą. 6. PATVIRTINIMAS 6.1. Jei remiantis šia direktyva patvirtinti pateiktas greičio ribotuvas atitinka toliau 7 punkte nurodytus reikalavimus, išduodamas šio tipo greičio ribotuvo tipo patvirtinimas. 6.2. Patvirtinimo numeris priskiriamas kiekvienam patvirtintam greičio ribotuvui tipui. Jo du pirmieji skaičiai (00 pradinės direktyvos forma) rodo direktyvos pakeitimų, apimančių naujausius pagrindinius techninius tobulinimus, padarytus iki patvirtinimo išdavimo dienos, eilės numerį. Ta pati valstybė narė negali priskirti to paties numerio kito tipo greičio ribotuvui. 6.3. Apie greičio ribotuvo tipo patvirtinimą, remiantis šia direktyva, ar patvirtinimo pratęsimą, ar atsisakymą patvirtinti valstybėms narėms pranešama pateikus formą, atitinkančią šios direktyvos II priedo 4 priedėlio pavyzdį. 6.4. Prie kiekvieno greičio ribotuvo, atitinkančio pagal šią direktyvą patvirtintą greičio ribotuvo tipą, gerai matomoje ir lengvai prieinamoje vietoje, laikantis nurodytos patvirtinimo formos, pritvirtinamas tarptautinis patvirtinimo žymuo, kurį sudaro: 6.4.1. stačiakampis, apibrėžiantis raidę "e" ir patvirtinimą išdavusios valstybės skiriamąjį numerį; ir 6.4.2. šalia patvirtinimo žymens stačiakampio - toks patvirtinimo numeris, koks nurodytas EEB tipo patvirtinimo sertifikate (žr. II priedo 4 priedėlį). 6.5. Patvirtinimo žymuo turi būti aiškiai įskaitomas ir neištrinamas. 6.6. Patvirtinimo žymens išdėstymo pavyzdys pateiktas šios direktyvos II priedo 6 priedėlyje. 7. REIKALAVIMAI 7.1. Bendrosios nuostatos 7.1.1. Greičio ribojimas turi būti toks, kad normaliai eksploatuojama transporto priemonė, nepaisant ją galinčių veikti vibracijų, atitiktų šios direktyvos nuostatas. Greičio ribotuvas projektuojamas, konstruojamas ir surenkamas taip, kad normaliai eksploatuojama transporto priemonė su joje įrengtu greičio ribotuvu atitiktų šios direktyvos nuostatas. 7.1.2. Pirmiausia transporto priemonės greičio ribotuvas turi būti suprojektuotas, sukonstruotas ir surinktas taip, kad būtų atsparus korozijai ir senėjimui, kurie jį gali veikti, ir kad jis būtų apsaugotas nuo galimo pašalinių asmenų charakteristikų ir parametrų keitimo. 7.1.2.1. Jokiu atveju eksploatuojamoje transporto priemonėje neturi būti galima laikinai arba nuolat padidinti ar pašalinti nustatyto leistino greičio dydžio. Nepažeidžiamumas techninei tarnybai įrodomas pateikus dokumentus, analizuojančius gedimų režimą, kuriuo veikianti sistema būtų visapusiškai ištirta. Analizė turi parodyti, atsižvelgiant į įvairias sistemos būsenas, įvesties ar išvesties būsenų keitimo padarinius veikimui, galimybes įvykti šiems keitimams dėl gedimų ar dėl pašalinių asmenų atliekamo keitimo ir tikimybę keitimams įvykti. Analizė turi būti visuomet pradedama po pirmojo gedimo. 7.1.2.2. Greičio ribojimo funkciją, greičio ribotuvą ir jo veikimui būtinas jungtis, išskyrus tas, kurios yra esminės transporto priemonei eksploatuoti, turi būti įmanoma apsaugoti nuo bet kokio neteisėto reguliavimo ar energijos tiekimo nutraukimo jį plombuojant ir (arba) naudojant specialius įrankius. 7.1.3. Greičio ribojimo funkcija ir greičio ribotuvas neturi įjungti transporto priemonės darbinės stabdžių sistemos. Greičio lėtinimui gali būti naudojama tik pagalbinio stabdžio sistema, kai greičio ribotuvas jau apribojo kuro tiekimą iki minimalios kuro padavimo padėties. 7.1.4. Greičio ribojimo funkcija ar greičio ribotuvas turi būti tokie, kad, spaudžiant akceleratoriaus pedalą, nustatytu greičiu važiuojančios transporto priemonės važiavimo greitis nesikeistų. 7.1.5. Greičio ribojimo funkcija ar greičio ribotuvas gali leisti įprastu būdu valdyti akceleratorių ketinant perjungti pavarą. 7.1.6. Gedimas ar pašalinių asmenų daromas keitimas neturi daryti įtakos transporto priemonės greičiui, kai yra paspaudžiamas akceleratoriaus pedalas, važiuojant mažesniu greičiu už leidžiamą. 7.1.7. Greičio ribojimo funkcija veikia nepriklausomai nuo naudojamo akceleratoriaus valdymo įtaiso, jei yra daugiau nei vienas toks įtaisas, pasiekiamas iš vairuotojo sėdimos vietos. 7.1.8. Greičio ribojimo funkcija ar greičio ribotuvas turi patikimai veikti juos supančioje elektromagnetinėje aplinkoje, patys šioje aplinkoje niekam nesudarydami nepriimtinų elektromagnetinių trukdžių. 7.1.9. Visos sudėtinės dalys, kurių reikia, kad visapusiškai veiktų greičio ribojimo funkcija ar greičio ribotuvas, turi gauti energiją, kai tik transporto priemonė ima važiuoti. 7.2. Specialieji reikalavimai 7.2.1. Skirtingų motorinių transporto priemonių kategorijų ribinis greitis V nustatomas pagal Direktyvą 92/6/EEB. 7.2.2. Šis greičio ribojimas gali būti pasiektas motorinėse transporto priemonėse įrengus EEB tipo patvirtinimą turinčius greičio ribotuvus ar naudojant panašias transporto priemonėse įrengtas sistemas, atliekančias tą pačią greičio ribojimo funkciją. 7.2.3. Nustatytas greitis turi būti nurodytas kiekvienos transporto priemonės vairuotojo kabinoje gerai matomoje vietoje pritvirtintoje lentelėje. 8. BANDYMAS Greičio ribojimo bandymai, kuriuose bandomi transporto priemonė ar greičio ribotuvas, pateikti gauti EEB tipo patvirtinimą, taip pat reikiamos ribojimo charakteristikos, yra aprašyti šios direktyvos III priede. Jei vykdomi šios direktyvos reikalavimai, tai gamintojui paprašius ir tipo patvirtinimą išduodančiai institucijai sutikus, transporto priemonės, kurių apskaičiuotas neribojamas maksimalus greitis yra ne didesnis kaip šių transporto priemonių apibrėžtas nustatytas greitis, gali būti nebandomos pagal III priedą. 9. TRANSPORTO PRIEMONĖS TIPO AR GREIČIO RIBOTUVO PAKEITIMAS IR EEB TIPO PATVIRTINIMO PRATĘSIMAS 9.1. Apie kiekvieną transporto priemonės tipo ar greičio ribotuvo tipo modifikaciją pranešama administravimo padaliniui, kuris patvirtino transporto priemonės tipą. Tuomet padalinys: 9.1.1. gali manyti, kad padarytos modifikacijos vargu ar turi pastebimą neigiamą poveikį ir kad bet kuriuo atveju transporto priemonė ar greičio ribotuvas vis dar atitinka reikalavimus; arba 9.1.2. iš techninės tarnybos, atsakingos už bandymus, pareikalauja kitos bandymų ataskaitos. 9.2. Apie pakeitimą apibrėžiančio patvirtinimo išdavimą ar atsisakymą jį išduoti valstybėms narėms pranešama laikantis pirmiau 4.1 punkte nustatytos tvarkos. 9.3. Kompetentinga institucija, išduodama patvirtinimo pratęsimą, kiekvienai pranešimo apie tokį pratęsimą formai priskiria eilės numerį. 10. GAMYBOS ATITIKTIS 10.1. Kiekviena pagal šią direktyvą patvirtinta transporto priemonė ar greičio ribotuvas turi būti pagaminti taip, kad atitiktų patvirtintą tipą pagal pirmiau 7 punkte nurodytus reikalavimus. 10.2. Norint patikrinti, ar yra įvykdyti 10.1 punkto reikalavimai, atliekami tinkami gaminių patikrinimai. 10.3 Patvirtinimo dokumento turėtojas pirmiausia privalo: 10.3.1. užtikrinti veiksmingą transporto priemonės ar greičio ribotuvo kokybės kontrolės tvarką; 10.3.2. turėti galimybę naudotis bandymo įranga, kuri reikalinga patikrinti, ar gaminiai atitinka kiekvieną patvirtintą tipą; 10.3.3. užtikrinti, kad bandymo rezultatų duomenys būtų registruojami ir kad su pridedamais dokumentais galima būtų susipažinti laikotarpiu, nustatytu susitarimu su administravimo padaliniu; 10.3.4. analizuoti kiekvieno tipo bandymo rezultatus, siekiant patikrinti ir užtikrinti transporto priemonės ar greičio ribotuvo savybių stabilumą, atsižvelgiant į leistinus pramoninės gamybos pakitimus; 10.3.5. užtikrinti, kad pagal kompetentingos institucijos patvirtintą tvarką kiekvienas transporto priemonės ar greičio ribotuvo tipas būtų pakankamai kartų tikrinamas ir bandomas; 10.3.6. užtikrinti, kad bet kurie pavyzdžiai ar tikrinamos dalys, kurie akivaizdžiai neatitinka minėtojo tikrinamo tipo, būtų toliau atrenkami ir bandomi. Reikia imtis visų reikiamų priemonių, kad būtų ištaisytas atitinkamų gaminių neatitikimas. 10.4. Tipo patvirtinimą išdavusi kompetentinga institucija bet kuriuo metu gali patikrinti kiekviename gamybos vienete taikomus atitikties priežiūros kontrolės metodus. 10.4.1. Kiekvieno patikrinimo metu lankančiam inspektoriui turi būti pateikti bandymų ataskaitos ir gamybos dokumentai. 10.4.2. Inspektorius atsitiktinės atrankos būdu gali atrinkti pavyzdžius ir juos išbandyti gamintojo laboratorijoje. Minimalus pavyzdžių skaičius gali būti nustatytas pagal paties gamintojo atliktų patikrinimų rezultatus. 10.4.3. Jei manoma, kad kokybės lygis nepatenkinamas, ar atrodo, kad būtina tikrinti pagal 10.4.2 punktą atliktų bandymų galiojimą, inspektorius turi atrinkti pavyzdžius, kurie būtų nusiųsti į techninę tarnybą, atlikusią tipo patvirtinimo bandymus. 10.4.4. Kompetentinga institucija gali atlikti bet kurį bandymą, nurodytą šioje direktyvoje. Normalus kompetentingos institucijos leidžiamų tikrinimų dažnumas yra kartas per dvejus metus. Tais atvejais, kai kurios nors patikrinimo metu nustatomi nepatenkinami rezultatai, kompetentinga institucija turi užtikrinti, kad būtų imamasi reikiamų priemonių gamybos atitikčiai kuo greičiau atkurti. 11. BAUDOS UŽ GAMYBOS NEATITIKIMĄ 11.1. Remiantis šia direktyva išduotas transporto priemonės tipo ar greičio ribotuvo tipo patvirtinimas gali būti panaikintas, jei nevykdomi pirmiau 7 punkte nustatyti reikalavimai. 11.2. Jei valstybė narė panaikina jos išduotą EEB tipo patvirtinimą, ji nedelsdama praneša apie tai kitoms valstybėms narėms, nusiųsdama EEB tipo patvirtinimo sertifikato kopiją pagal II priedo 2 ar 4 priedėlyje nustatytą pavyzdį. [1] OL L 57, 1992 3 2, p. 27. -------------------------------------------------- II PRIEDAS -------------------------------------------------- III PRIEDAS BANDYMAI IR CHARAKTERISTIKOS 1. GREIČIO RIBOTUVO BANDYMAI Pareiškėjui prašant, patvirtinimo bandymai turi būti daromi pagal toliau pateiktus 1.1, 1.2 arba 1.3 punktus. 1.1. Matavimas bandymų kelyje 1.1.1. Transporto priemonės ruošimas 1.1.1.1. Techninei tarnybai turi būti pateikta transporto priemonė, atitinkanti tvirtinamos transporto priemonės tipą arba, jei tinka, įtaisas, atitinkantis tvirtinamą greičio ribotuvo tipą. 1.1.1.2. Bandomosios transporto priemonės variklio nustatomieji parametrai, visų pirma, kuro tiekimas (karbiuratorius arba įpurškimo sistema) turi atitikti transporto priemonės gamintojo specifikacijas. 1.1.1.3. Padangos turi būti pravažinėtos, pripūtimo slėgis turi atitikti transporto priemonės gamintojo nurodytą slėgį. 1.1.1.4. Transporto priemonės masė turi atitikti gamintojo nurodytą nepakrautos priemonės masę. 1.1.2. Bandymų kelio charakteristikos 1.1.2.1. Bandymų paviršiumi turi būti įmanoma važiuoti stabiliu greičiu, jame neturi būti nelygumų. Gradiento vertės neturi būti didesnės kaip 2 % ir neturi keistis daugiau kaip 1 %, išskyrus ratų išvirtimo poveikį. 1.1.2.2. Bandymų paviršiuje neturi būti stovinčio vandens, sniego arba ledo. 1.1.3. Aplinkos oro sąlygos 1.1.3.1. Vidutinis vėjo greitis, išmatuotas 1 m nuo žemės paviršiaus, turi būti mažesnis kaip 6 m/s, gūsiais - ne didesnis kaip 10 m/s. 1.1.4. Greitėjimo bandymų metodas 1.1.4.1. Transporto priemonė, važiuojanti greičiu, kuris yra 10 km/h mažesnis kaip nustatytasis greitis, turi būti kiek įmanoma greitinama visiškai nuspaudžiant akceleratoriaus pedalą. Šio veiksmo trukmė turi būti mažiausiai 30 sekundžių po to, kai stabilizavosi transporto priemonės greitis. Greičio ir laiko funkcinės priklausomybės kreivei gauti, darant bandymą ir veikiant greičio ribojimo funkcijai arba greičio ribotuvui, jei tinka, turi būti registruojamas momentinis transporto priemonės greitis. Greičio matavimo tikslumas turi būti ± 1 %. Laiko matavimo tikslumas turi būti 0,1 s. 1.1.4.2. Greitėjimo bandymo priimtinumo kriterijai Bandymas laikomas priimtinu, jei įvykdomos šios sąlygos: 1.1.4.2.1. Transporto priemonės pasiektas stabilizuotas greitis Vstab turi būti lygus arba mažesnis kaip nustatytasis greitis Vset. Tačiau leistina 5 % Vset vertės arba 5 km/h tolerancija, pasirenkant didesnę. 1.1.4.2.2 .Pereinamojo vyksmo charakteristika (žr. 2 priedėlio pav.) Pirmą kartą pasiekus stabilizuotą greitį: a) maksimalus greitis turi neviršyti stabilizuoto greičio Vstab daugiau kaip 5 %; b) pagreitis neturi būti didesnis kaip 0,5 m/s2, matuojant ilgiau kaip 0,1 s; ir c) stabilizuoto greičio sąlygos, apibrėžtos 1.1.4.2.3, turi būti pasiektos per 10 s nuo to momento, kai pirmą kartą buvo pasiektas stabilizuotas greitis Vstab. 1.1.4.2.3. Stabilizuotas greitis (žr. 2 priedėlio pav.) Pasiekus stabilizuoto greičio reguliavimo sąlygas: a) greitis neturi keistis daugiau kaip 4 % stabilizuoto greičio Vstab vertės arba 2 km/h, pasirenkant didesnę vertę; b) pagreitis neturi viršyti 0,2 m/s2, matuojant ilgiau kaip 0,1 s; c) stabilizuotas greitis (Vstab) yra vidutinis greitis, apskaičiuotas ne trumpesniam kaip 20 s laikotarpiui, matuojamam praėjus 10 s nuo stabilizuoto greičio pasiekimo momento. 1.1.4.2.4. Greitėjimo bandymai turi būti daromi ir priimtinumo kriterijai tikrinami kiekvienam pavaros perdavimo santykiui, kuriam esant galėtų būti viršyta greičio ribinė vertė. 1.1.5. Bandymų pastoviuoju greičiu metodas 1.1.5.1. Transporto priemonė turi važiuoti visu pagreičiu iki pastovaus greičio, tuomet važiuoti tokiu greičiu be jokių pakeitimų bent 400 m kelio atkarpoje. Transporto priemonės vidutinis greitis turi būti dar kartą išmatuotas toje pat kelio atkarpoje, tačiau važiuojant priešinga kryptimi ir vykdant tuos pačius veiksmus. Pirmiau nagrinėto bandymo stabilizuotas greitis yra dviejų vidutinių greičių, išmatuotų bandymo kelio atkarpoje į vieną pusę ir atgal, vidutinė vertė. Visas bandymas, įskaitant stabilizuoto greičio apskaičiavimą, turi būti daromas penkis kartus. Greitis turi būti matuojamas ± 1 % tikslumu, laikas matuojamas 0,1 s tikslumu. 1.1.5.2. Pastoviojo greičio bandymo priimtinumo kriterijai Bandymas laikomas priimtinu, jei įvykdomos šios sąlygos: 1.1.5.2.1. Nė viena iš gautų stabilizuoto greičio Vstab verčių neturi viršyti nustatytąjį greitį Vset. Tačiau leistina 5 % Vset vertės arba 5 km/h toleranciją, pasirenkant didesnę vertę. 1.1.5.2.2. Darant bandymus gautų kraštinių stabilizuoto greičio verčių skirtumas neturi viršyti 3 km/h. 1.1.5.2.3. Pastoviojo greičio bandymai turi būti daromi ir priimtinumo kriterijai tikrinami kiekvienam pavaros perdavimo santykiui, kuriam esant galėtų būti teoriškai viršyta greičio ribinė vertė. 1.2. Bandymai naudojant važiuoklės dinamometrą 1.2.1. Važiuoklės dinamometro charakteristikos Dinamometras turi būti nustatytas apkrovai, ekvivalentiškai transporto priemonės inercijos masei, ± 10 % tikslumu. Transporto priemonės greitis turi būti matuojamas ± 1 % tikslumu. Laikas turi būti matuojamas 0,1 s tikslumu. 1.2.2. Greitėjimo bandymų metodas 1.2.2.1. Darant bandymus turi būti nustatyta tokia važiuoklės dinamometro stabdžiais suvartojama galia, kuri atitiktų transporto priemonės pasipriešinimą judėjimui pirmyn esant bandomajam (-iesiems) greičiui (-iams). Šią galią galima apskaičiuoti, ir ji turi būti nustatoma ± 10 % tikslumu. Pareiškėjui prašant ir kompetentingai institucijai sutinkant, galima nustatyti suvartojamą galią, kuri sudarytų 0,4 Pmax (Pmax - didžiausia variklio galia). Transporto priemonei važiuojant greičiu, kuris būtų 10 km/h mažesnis kaip nustatytasis greitis, ji kiek leidžia variklis greitinama, visiškai nuspaudžiant akceleratoriaus pedalą. Šio veiksmo trukmė turi būti mažiausiai 20 s po to, kai stabilizavosi transporto priemonės greitis. Greičio ir laiko funkcinės priklausomybės kreivei gauti, darant bandymą ir veikiant greičio ribotuvui, turi būti registruojamas momentinis transporto priemonės greitis. 1.2.2.2. Greitėjimo bandymo priimtinumo kriterijai Bandymas turi būti laikomas priimtinu, jei įvykdomos šios sąlygos: 1.2.2.2.1. Transporto priemonės pasiektas stabilizuotas greitis Vstab turi būti lygus arba mažesnis kaip nustatytasis greitis Vset. Tačiau leistina 5 % Vset vertės arba 5 km/h tolerancija, pasirenkant didesnę vertę. 1.2.2.2.2. Pereinamojo vyksmo charakteristika (žr. priedo 2 pav.) Pirmą kartą pasiekus stabilizuotą greitį: a) maksimalus greitis turi neviršyti stabilizuoto greičio Vstab daugiau kaip 5 %; b) pagreitis neturi būti didesnis kaip 0,5 m/s2, matuojant ilgiau kaip 0,1 s; ir c) stabilizuoto greičio sąlygos, apibrėžtos 1.2.2.2.3, turi būti pasiektos per 10 s nuo to momento, kai pirmą kartą buvo pasiektas stabilizuotas greitis Vstab. 1.2.2.2.3. Stabilizuotas greitis (žr. priedėlio 2 pav.) Pasiekus stabilizuoto greičio reguliavimo sąlygas: a) greitis neturi keistis daugiau kaip 4 % stabilizuoto greičio Vstab vertės arba 2 km/h, pasirenkant didesnę vertę; b) pagreitis neturi viršyti 0,2 m/s2, matuojant ilgiau kaip 0,1 s; 1.2.2.2.4. Greitėjimo bandymai turi būti daromi ir priimtinumo kriterijai tikrinami kiekvienam pavaros perdavimo santykiui, kuriam esant teoriškai galėtų būti viršyta greičio ribinė vertė. 1.2.3. Bandymų pastoviuoju greičiu metodas 1.2.3.1. Transporto priemonė turi būti įrengta ant važiuoklės dinamometro. Toliau apibrėžti priimtinumo kriterijai turi būti įvykdyti, važiuoklės dinamometru suvartotai galiai laipsniškai kintant nuo maksimalios galios Pmax iki 0,2 Pmax atitinkančios vertės. Transporto priemonės greitis turi būti registruojamas visame pirmiau apibrėžtos galios diapazone. Turi būti nustatytas transporto priemonės maksimalus greitis visame šiame diapazone. Pirmiau apibrėžtas bandymas ir matavimas turi būti kartojamas penkis kartus. 1.2.3.2. Pastoviojo greičio bandymo priimtinumo kriterijai Bandymai laikomi priimtinais, jei įvykdomos šios sąlygos: 1.2.3.2.1. Nė viena iš gautų stabilizuoto greičio Vstab verčių neturi viršyti nustatytąjį greitį Vset. Tačiau leistina 5 % Vset vertės arba 5 km/h tolerancija, pasirenkant didesnę vertę. 1.2.3.2.2. Darant bandymus gautų kraštinių stabilizuoto greičio verčių skirtumas neturi viršyti 3 km/h. 1.2.3.2.3. Pastoviųjų greičių bandymai turi būti daromi ir priimtinumo kriterijai tikrinami kiekvienam pavaros perdavimo santykiui, kuriam esant teoriškai galėtų būti viršyta greičio ribinė vertė. 1.3. Bandymas variklių bandymo stende Šią bandymų metodiką galima taikyti tik tokiu atveju, kai pareiškėjas techninei tarnybai gali įrodyti, kad šis metodas yra lygiavertis matavimui bandymų kelyje. 2. PATVARUMO BANDYMAS Greičio ribotuvui turi būti daromas patvarumo bandymas pagal toliau aprašytą metodiką. Tačiau jo galima nedaryti, jei pareiškėjas įrodo įtaiso atsparumą senėjimo poveikiui. 2.1. Įtaisas cikliškai bandomas stende, modeliuojančiame greičio ribotuvo padėtį ir judėjimą, patiriamą transporto priemonėje. 2.2. Funkcionavimo ciklą užtikrina gamintojo pateikta valdymo sistema. Toliau pateikiama ciklo diagrama: +++++ TIFF +++++ to — t1 — t2 — t3 — t4 — t5 — t6 — t7: laikas šiam veiksmui atlikti t 1 — t 2 = 2 s t3 — t4 = 1 st5 — t6 = 2 st7 — t8 = 1 s Toliau apibrėžti penki kondicionavimo režimai. Patvirtinti pateikto tipo reičio ribotuvo (GR) pavyzdžiai turi būti kondicionuojami pagal šią lentelę: | | 1-asis GR | 2-asis GR | 3-asis GR | 4-asis GR | 1 kondicionavimas | x | | | | | 2 kondicionavimas | | x | | | | 3 kondicionavimas | | x | | | | 4 kondicionavimas | | | x | | | 5 kondicionavimas | | | | x | | 2.2.1. 1 kondicionavimas: bandymai esant aplinkos temperatūrai (293 K ± 2 K); ciklų skaičius: 50000. 2.2.2. 2 kondicionavimas: bandymai esant didelėms temperatūros vertėms. 2.2.2.1. Elektroniniai komponentai Komponentai turi būti cikliškai bandomi klimatinėje kameroje. Visą darbo laiką išlaikoma 338 K ± 5 K temperatūra. Ciklų skaičius: 12500. 2.2.2.2. Mechaniniai komponentai Komponentai turi būti cikliškai bandomi klimatinėje kameroje. Visą darbo laiką išlaikoma 373 K ± 5 K temperatūra. Ciklų skaičius: 12500. 2.2.3. 3 kondicionavimas: bandymai esant mažai temperatūrai. Klimatinėje kameroje, kurioje buvo daromas 2 kondicionavimas, visą darbo laiką išlaikoma 253 K ± 5 K temperatūra. Ciklų skaičius: 12500. 2.2.4. 4 kondicionavimas: bandymas druskos rūko atmosferoje. Tik komponentams, kuriuos veikia kelio aplinka. Įtaisas turi būti cikliškai bandomas druskos rūko atmosferos kameroje. Natrio chlorido koncentracija 5 %, klimatinės kameros vidaus temperatūra 308 K ± 2 K. Ciklų skaičius: 12500. 2.2.5. 5 kondicionavimas: vibracijos bandymas 2.2.5.1. Greičio ribotuvas įrengiamas panašiai, kaip jis būtų įrengtas transporto priemonėje. 2.2.5.2. Veikiamas sinusiniais virpesiais visose trijose plokštumose; logaritminis dažnio skleidimo greitis turi būti 1 oktava per minutę. 2.2.5.2.1. Pirmasis bandymas: dažnių diapazonas 10-24 Hz, amplitudė ± 2 mm. 2.2.5.2.2. Antrasis bandymas: dažnių diapazonas 24-1000 Hz, jei tai ant važiuoklės ir kabinoje įrengti techniniai mazgai, apkrova 2,5 g. Jei tai ant variklio įrengti techniniai mazgai, apkrova 5 g. 2.3. Patvarumo bandymų priimtinumo kriterijai 2.3.1. Užbaigus patvarumo bandymus, neturi būti pastebėta įtaiso charakteristikų pokyčių, siejamų su nustatytuoju greičiu. 2.3.2. Tačiau, jei darant vieną iš patvarumo bandymų įtaisas sugenda, gamintojo prašymu nagrinėjamiems patvarumo bandymams galima pateikti antrąjį įtaisą. --------------------------------------------------